Държавен вестник, бр. 82, 2009 г., стр. 41

БРОЙ  82	
Д Ъ Р Ж А В Е Н  В Е С Т Н И К 	
СТР.  41  
СЪВМЕСТНА ДЕКЛАРАЦИЯ
относно сътрудничество между Кралство 
Белгия, Федерална република Германия, 
Кралство Испания, Френската република, 
Великото херцогство Люксембург, Кралство 
Нидерландия и Република Австрия съгласно 
Договора от 27 май 2005 г. относно засил­
ване на презграничното сътрудничество, и 
по-специално в борбата срещу тероризма, 
презграничната престъпност и нелегалната 
миграция
I. Всички договарящи страни декларират 
съвместно:
(1) по отношение на член 17, параграф 1 
от договора, че формулировката на тази раз­
поредба не засяга позицията по отношение 
на пълномощията на държавата, в която се 
провежда операцията или регистрацията във 
връзка с дислоциране на висши служители от 
военновъздушните сили на полетите;
(2) по отношение на изречение второ на 
член 34, параграф 2, че:
(а) условията за предоставяне на лични 
данни съгласно глава 7 на договора, доколко­
то не се отнасят за автоматизирано търсене 
или сравняване на данни, са по принцип вече 
изпълнени към момента на подписването;
(б) договарящите страни ще изпълнят кол­
кото може по-скоро неизпълнените условия 
съгласно глава 7, и по-специално относно 
автоматизираното търсене или сравняване.
II. Кралство Белгия декларира:
(1) по отношение на договора, че никоя 
информация, предоставена от Белгия съгласно 
договора, не може да бъде използвана като 
доказателство без съгласието на съответните 
белгийски съдебни органи;
(2) по отношение на член 18, че:
(а) се изисква винаги изричното съгласие 
на представител на органите на белгийската 
авиация, преди висши служители от военновъз­
душните сили да могат да слязат от самолет, 
носейки оръжие и/или амуниции, съгласно 
член 18, параграф 2, точка 1;
(б) при слизане от самолета това оръжие 
и/или амуниции се предава на представител 
на органите на белгийската авиация, който 
го взема в затворен контейнер и го оставя 
на съхранение;
(в) носенето на оръжие и/или амуниции 
от висши служители от военновъздушните 
сили извън самолета се забранява;
(3) по отношение на член 27, параграф 3, 
че прилагането на тази разпоредба не засяга 
пълномощията на съдебните органи.
III. Кралство Испания декларира по отно­
шение на изречение първо на член 45, че по 
тяхно мнение „Съгласуваните договорености 
относно органите в Гибралтар в контекста 
на инструментите и свързаните с тях меж­
дународни договори на Европейския съюз и 
Европейската общност“ от 19 април 2000 г. 
са приложими за договора, така както е оп­
ределено в параграф 5 на тези договорености.
IV. Френската република декларира по 
отношение на член 9, че се разрешава достъп 
до националната дактилоскопска система за 
идентификация (FAED), така както е цитира­
но в член 9, съгласно текущото национално 
законодателство с цел да се подпомогнат 
компетентните органи при проследяване и 
идентифициране на нарушители във връзка 
с криминални или други престъпления и 
подготовката за тях и при преследване на 
наказуеми престъпления.
V. Кралство Нидерландия декларира по 
отношение на членове 3 и 4, че Нидерландия 
приема, че процедурата, която ще се следва 
за тези два члена, ще е същата – за това, 
че договарящите страни ще имат достъп до 
справочните данни от нидерландските фай­
лове за ДНК анализ, така както е посочено 
в член 2, параграф 2 от договора, с правомо­
щие да провеждат автоматизирано търсене, 
сравнявайки техните ДНК профили с ДНК 
профилите в нидерландските файлове за ДНК 
анализ, независимо дали това включва или 
не сравняване в индивидуален случай.
VI. Република Австрия декларира по 
отношение на член 40, параграф 1, че съ­
дебната защита от Австрийската Комисия 
за защита на данните, която удовлетворява 
както изискванията на член 6, параграф 1 
на Европейската конвенция за правата на 
човека, така и изискванията за независим 
надзорен орган съгласно член 28 на Дирек­
тива 95/46/EО, отговаря на изискванията на 
тази разпоредба.
VII. Федерална република Германия и Ре­
публика Австрия декларират по отношение на 
изречение второ на член 46, че в отношенията 
между тях разходите, направени за предоста­
вяне на правна помощ от вида, цитиран в член 
7, ще бъдат компенсирани от потърсената за 
съдействие договаряща страна.
Прюм, двадесет и седми май две хиляди 
и пета година.
Тази съвместна декларация се подписва в 
един екземпляр на немски, испански, френски 
и нидерландски език и се депозира заедно с 
договора в архивите на Министерството на 
външните работи на Федерална република 
Германия, която ще изпрати заверено копие 
от нея на всяка подписала и присъединяваща 
се държава.
11409